Държавен вестник, бр. 15, 2025 г., стр. 5

БРОЙ  15	
Д Ъ Р Ж А В Е Н  В Е С Т Н И К 	
СТР.  5  
и за отмяна на Директива 95/46/ЕО (Общ 
регламент относно защитата на данните) (ОВ, 
L 119/1 от 4 май 2016 г.).
8. Становищата и въпросите се изпращат 
по пощата на адрес: гр. София 1169, пл. „Княз 
Александър І“ № 1, Комисия по транспорт и 
съобщения, или по електронен път на e-mail: 
51_kts@parliament.bg.
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия
1. Кандидатите се проверяват за принад­
лежност към органите по чл. 1 от Закона за 
достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия. Искането за извършване на предвари­
телна проверка по чл. 27, ал. 1, т. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия се прави от председателя на Комисията 
по транспорт и съобщения.
2. Резултатите от проверката се публику­
ват на специализирания тематичен раздел на 
интернет страницата на Народното събрание.
IV. Изслушване на кандидатите
1. Преди да изслуша предложените канди­
дати, Комисията по транспорт и съобщения 
проверява представените документи и дали 
кандидатите отговарят на изискванията за 
заемане на длъжността. 
2. Изслушването е публично и се провежда 
в открито заседание на Комисията по транс­
порт и съобщения, което се излъчва в реално 
време в интернет чрез интернет страницата 
на Народното събрание.
3. Комисията по транспорт и съобщения 
изслушва допуснатите кандидати по списък 
на кандидатите за заместник-председател и 
двама членове на Комисията за регулиране на 
съобщенията, които отговарят на изискванията 
на Закона за електронните съобщения, изгот­
вен по азбучен ред на собствените им имена.
4. Вносителят на предложението представя 
кандидата в изложение до 7 минути. Пред­
ставянето включва и данни за специфичната 
подготовка, мотивацията, публичната репу­
тация и обществената подкрепа за кандидата. 
5. На всеки кандидат се дава възможност 
да допълни данни от професионалната си 
биография и да изложи мотивацията си/
концепцията си за заемане на длъжността в 
изложение до 5 минути.
6. Комисията провежда разисквания по 
направените предложения. Народните пред­
ставители, членове на комисията, в рамките 
на две минути могат да задават въпроси към 
кандидата, включително и такива, постъпили 
по реда на раздел II. Всеки кандидат отговаря 
на поставените му от народните представители 
въпроси до 10 минути.
7. Председателят на Комисията по транс­
порт и съобщения представя в резюме стано­
вищата и въпросите, постъпили в комисията 
от лицата по чл. 89, ал. 4 от Правилника за 
организацията и дейността на Народното съб­
рание, и предоставя възможност на кандидата 
да отговори на поставените въпроси, като 
изложението за всеки въпрос и становище е 
до две минути.
8. Отговор на кандидата по представените 
становища и поставените въпроси по т. 7 – до 
5 минути.
9. От изслушването се изготвя пълен 
стенографски протокол, който се публикува 
на специализирания тематичен раздел на 
интернет страницата на Народното събрание.
10. Комисията по транспорт и съобщения 
на основание чл. 89, ал. 5 и 6 от Правилника 
за организацията и дейността на Народното 
събрание изготвя доклад от изслушването и 
го внася в Народното събрание. Към него се 
прилага списък на кандидатите, подредени по 
азбучен ред според собствените им имена. Към 
доклада се прилагат и проекти на решения 
за избор на заместник-председател и двама 
членове на Комисията за регулиране на съ­
общенията. Докладът съдържа заключение на 
комисията за изпълнението на минималните 
законови изисквания за заемане на длъжността 
от всеки от кандидатите, както и за наличи­
ето на данни, които поставят под съмнение 
нравствените качества на кандидата, неговата 
компетентност, квалификация, опит и профе­
сионални качества. В доклада се отчитат и 
наличието на специфична подготовка, мотива­
цията, публичната репутация и обществената 
подкрепа за съответния кандидат. Докладът 
съдържа и информация за поставените към 
всеки кандидат въпроси, на които кандидатът 
не е дал отговор.
11. Докладът по т. 10 се предоставя на 
народните представители не по-късно от 7 
дни преди заседанието, на което ще бъдат 
гласувани кандидатурите, и се публикува на 
интернет страницата на Народното събрание.
12. Отказът на кандидат от участие в 
изслушването не спира процедурата. Про­
цедурата не спира и когато няма предложен 
кандидат за някоя от длъжностите.
V. Избор на заместник-председател и двама 
членове на Комисията за регулиране на съоб­
щенията от квотата на Народното събрание 
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъстват предло­
жените кандидати.